431/2003

M var sakfelldur fyrir nauðgun og dæmdur í tveggja ára fangelsi.

Dómur Hæstaréttar.

Mál þetta dæma hæstaréttardómararnir M-kk-nf S-kk-nf, G-kk-nf G-kk-nf, G-kvk-nf E-kvk-nf, H-kk-nf B-kk-nf og P-kk-nf K-x-x H-kk-nf.

Ríkissaksóknari skaut máli þessu til Hæstaréttar 29. október 2003 í samræmi við yfirlýsingu ákærða um áfrýjun og jafnframt af hálfu ákæruvaldsins, sem krefst staðfestingar héraðsdóms um sakfellingu en refsing verði þyngd. Jafnframt er krafist greiðslu 1.000.000 króna í miskabætur með vöxtum samkvæmt 4. gr. laga nr. 38/2001 um vexti og verðtryggingu frá 5. janúar 2003 til 9. júní sama ár, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði krefst þess aðallega að héraðsdómur verði ómerktur og málinu vísað heim í hérað til löglegrar meðferðar, að öðrum kosti verði hann sýknaður og bótakröfu vísað frá dómi. Til vara krefst ákærði þess að refsing verði milduð og hann sýknaður af kröfu um miskabætur eða þær lækkaðar.

Málsatvikum er lýst í héraðsdómi. Verjandi ákærða hefur lagt fyrir Hæstarétt bréf R-kk-ef B-kk-ef yfirdeildarstjóra símstöðvardeildar Landsímans hf. 17. febrúar 2004. Þar kemur fram að R-kk-nf hefur að beiðni verjandans skoðað yfirlit frá Landsímanum hf. og Tali hf. sem sýna samskipti símanúmeranna [...] og [...] að morgni 5. janúar 2003. Vitnar R-kk-nf til skjala lögreglumálsins nr. 16 og 17, en það eru skrár um hringingar og SMS skilaboð þennan dag úr síma [...] á milli 7:07:28 og 7:23:18 og úr síma [...] frá 7:06:01 til 7:59:33. Í bréfinu segir síðan: „Niðurstaða mín er sú að þrjú samtöl hafi átt sér stað frá [...] til [...], sbr. skjal 16, þau áttu sér stað kl. 07:09:59, lengd 14 sek., kl. 07:11:47 lengd 270 sek. og kl. 07:23:18 lengd 35 sek. Aðrar færslur af gerðinni rt 11, eru hringingar frá [...] til [...] sem fluttar eru í talhólf [...], þær færslur koma fram á skjali 17.“

Af hálfu ákærða er krafist heimvísunar málsins þar sem héraðsdómur hafi ekkert mat lagt á sönnunargildi gagna sem aflað hafi verið um framangreind símasamskipti kæranda og vitnisins T. Vitnað er til þess að ákærði haldi því fram að kærandi hafi rætt tvívegis í síma eftir að hann kom inn í íbúð hennar. Fyrra símtalið hafi hún átt skömmu eftir að þau komu í íbúðina og hafi það staðið allt að 5-6 mínútum. Síðara samtalið hafi verið nokkru síðar og verið mun styttra og hafi hann og kærandi þá verið byrjuð að láta vel hvort að öðru. Ákæruvaldið vísar hins vegar til þess að framburði stúlknanna beri saman um að kærandi hafi sent vinkonu sinni SMS skilaboð og hún hafi, eftir að hafa lesið þau, hringt til kæranda sem hafi sagt allt vera í lagi og að ákærði væri inni á salerni. Ítrekað aðspurðar fyrir dómi minntist hvorug þeirra fleiri símtala.

Fyrir héraðsdómi var árangurslaust reynt að fá samræmi milli framburðar ákærða og vitna og skýrslna símafélaganna. Verður ekki séð að frekari tilraunir í þá átt geti borið árangur.

Héraðsdómur hefur metið sönnunargildi framburðar ákærða, kæranda og fleiri vitna og reist sakfellingu á því mati. Verður ekki séð að framangreindar upplýsingar um símhringingar séu til þess fallnar að ætla að sú niðurstaða kunni að vera röng, sbr. 5. mgr. 159. gr. laga nr. 19/1991 um meðferð opinberra mála. Samkvæmt því og annars með vísan til forsendna héraðsdóms verður hann staðfestur um sakfellingu ákærða, heimfærslu til refsiákvæðis, refsingu, sakarkostnað og fjárhæð skaðabóta. Skulu bæturnar bera vexti svo sem greinir í héraðsdómi til 9. júní 2003, en dráttarvexti frá þeim degi til greiðsludags, en þann dag var liðinn mánuður frá því að ákærða var kynnt krafa um þær, sbr. 9. gr. laga nr. 38/2001.

Ákærði greiði allan sakarkostnað málsins fyrir Hæstarétti svo sem nánar greinir í dómsorði.

Dómsorð:

Héraðsdómur skal vera óraskaður að öðru leyti en því að dæmd bótafjárhæð úr hendi ákærða, M-x-x O-x-x D-x-x, til Z skal bera vexti samkvæmt 4. gr. laga nr. 38/2001 um vexti og verðtryggingu frá 5. janúar 2003 til 9. júní sama ár, en dráttarvexti samkvæmt 1. mgr. 6. gr. sömu laga frá þeim degi til greiðsludags.

Ákærði greiði allan áfrýjunarkostnað málsins, þar með talin málsvarnarlaun skipaðs verjanda síns fyrir Hæstarétti, Á-kk-ef J-kk-ef héraðsdómslögmanns, 250.000 krónur, og þóknun réttargæslumanns brotaþola, J-kk-ef M-kk-ef hæstaréttarlögmans, 80.000 krónur.